CELEX: 22013D0206
Language: mt
Date: 2013-11-08 00:00:00
Title: Deċiżjoni tal-Kumitat Konġunt taż-ŻEE Nru 206/2013 tat- 8 ta’ Novembru 2013 li temenda l-Anness XV (Għajnuna mill-Istat) tal-Ftehim ŻEE

27.3.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 92/32
               
            DEĊIŻJONI TAL-KUMITAT KONĠUNT TAŻ-ŻEE
      Nru 206/2013
      tat-8 ta’ Novembru 2013
      li temenda l-Anness XV (Għajnuna mill-Istat) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament tal-Kunsill (KE) Nru 1540/98 (1), li huwa inkorporat fil-Ftehim ŻEE, skada fil-31 ta’ Diċembru 2003, u konsegwentement ir-referenza li ssir għalih għandha titħassar mill-Ftehim ŻEE.
               
            
                  (2)
               
               
                  Ir-Regolament tal-Kunsill (KE) Nru 1177/2002 (2), li huwa inkorporat fil-Ftehim ŻEE, skada fil-31 ta’ Marzu 2005, wara l-estensjoni tal-validità tiegħu permezz tar-Regolament tal-Kunsill (KE) Nru 502/2004 (3), u konsegwentement ir-referenza li ssir għalih għandha titħassar mill-Ftehim ŻEE.
               
            
                  (3)
               
               
                  Id-Deċiżjoni tal-Kummissjoni Nru 2496/96/KEFA (4), li hija inkorporata fil-Ftehim ŻEE, skadiet fit-22 ta’ Lulju 2002 u konsegwentement ir-referenza li ssir għaliha għandha titħassar mill-Ftehim ŻEE.
               
            
                  (4)
               
               
                  L-Anness XV tal-Ftehim ŻEE għandu għalhekk jiġi emendat kif meħtieġ,
               
            ADOTTA DIN ID-DEĊIŻJONI:
      Artikolu 1
      It-test tal-punti 1aa (id-Deċiżjoni tal-Kummissjoni Nru 2496/96/KEFA), 1b (ir-Regolament tal-Kunsill (KE) Nru 1540/98) u 1ca (ir-Regolament tal-Kunsill (KE) Nru 1177/2002) tal-Anness XV tal-Ftehim ŻEE ġie mħassar.
      Artikolu 2
      Din id-Deċiżjoni se tidħol fis-seħħ fid- 9 ta’ Novembru 2013, dment li jkunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 3
      Din id-Deċiżjoni se tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment taż-ŻEE tiegħu.
      
         Magħmul fi Brussell, it-8 ta’ Novembru 2013.
         
            
               Għall-Kumitat Konġunt taż-ŻEE
            
            
               Il-President
            
            Thórir IBSEN
         
      
      
         (1)  ĠU L 202, 18.7.1998, p. 1.
      
         (2)  ĠU L 172, 2.7.2002, p. 1.
      
         (3)  ĠU L 81, 19.3.2004, p. 6.
      
         (4)  ĠU L 338, 28.12.1996, p. 42.
      
         (*)  L-ebda rekwiżit kostituzzjonali ma huwa indikat.